Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 3. februára 2009

Materiál číslo: 299/2009 

K bodu:  Koncepcia rozvoja informačných systémov mestskej časti Bratislava-Petržalka

Predkladá:

Marián Miškanin	
prednosta MÚ	Návrh uznesenia:

Miestne zastupiteľstvo mestskej časti
Bratislava-Petržalka	

s c h v a ľ u j e	

Prerokované:

v miestnej rade
dňa 20. januára 2009	

stanovisko k návrhu Koncepcie
rozvoja informačných systémov	
	u k l a d á 

Spracovateľ:

Ing. Rastislav Neczli, PhD.
ITMG, s.r.o.	prednostovi miestneho úradu
vrátiť návrh Koncepcie rozvoja
informačných systémov spracovateľovi 
na dopracovanie v súlade so 
schváleným stanoviskom	

Dôvodová správa

Koncepciu rozvoja informačných systémov mestskej časti (ďalej len KRIS) 
je potrebné vypracovať na základe ustanovení a štandardov Zákona č. 275/2006 
o informačných systémoch verejnej správy, realizačného plánu Programových priorít v mestskej časti. Pri jej tvorbe má byť zohľadnená aj vládna stratégia informatizácie verejnej správy a návrh Národnej koncepcie informatizácie verejnej správy.

Cieľom informatizácie mestskej časti je vybudovať moderný digitálny úrad 
- samosprávu, ktorá funguje pružnejšie a efektívnejšie a môže občanom poskytovať kvalitné elektronické informácie a služby, a tým šetriť čas a náklady úradu a občanov pri vybavovaní úradných záležitostí.

Predložený návrh KRIS vychádza z analýzy súčasného stavu a definovania cieľových zámerov na zefektívnenie procesov vo vzťahu občan a samospráva, na širšie zapojenie občanov do týchto procesov, zlepšenie vzájomnej elektronickej komunikácie a na zvýšenie transparentnosti a účinnosti práce samosprávy.

Po schválení bude KRIS slúžiť ako podklad pre vypracovanie projektov s cieľom získať finančné prostriedky na realizáciu zo štrukturálnych fondov EÚ.

Finančné prostriedky na obstaranie KRIS boli schválené na 18. zasadnutí Miestneho zastupiteľstva uznesením č. 222/2008. Návrh KRIS bol vypracovaný spoločnosťou 
ITMG, s.r.o. na základe zmluvy uzatvorenej po výberovom konaní. K tejto zmluve bol uzavretý aj Dodatok o bezplatnom zapracovaní pripomienok miestneho zastupiteľstva do návrhu KRIS.

Predložený materiál sa skladá z dvoch častí – Návrhu KRIS (bol zaslaný v elektronickej podobe) a Stanoviska miestneho zastupiteľstva k návrhu KRIS. 

Materiál bol prerokovaný na zasadnutí miestnej rady dňa 20. januára 2009, 
ktorá odporúča navrhované uznesenie schváliť.

Stanovisko Miestneho zastupiteľstva k návrhu Koncepcie rozvoja informačných systémov pre mestskú časť Bratislava–Petržalka 

Miestne zastupiteľstvo si uvedomuje, že Koncepcia rozvoja informačných systémov (ďalej len KRIS) mestskej časti sa netýka len referátu informatiky. Je to komplexný celok, ktorý vyžaduje spoluprácu všetkých oddelení miestneho úradu, zriadených organizácií, vedenia mestskej časti, miestneho zastupiteľstva a jeho realizácia bude vyžadovať súčinnosť aj s mnohými ďalšími organizáciami na vyšších úrovniach riadenia verejnej správy, najmä po stránke legislatívnej a organizačnej pri implementovaní procesov informatizácie. 

Vypracovaný návrh KRIS vecne uvádza (na základe podkladov miestneho úradu) súčasný stav informačných systémov mestskej časti, avšak niektoré údaje a interpretácie sú na základe krátkych konzultácií s vedúcimi oddelení miestneho úradu nepresné, resp. chybné a je potrebné ich upraviť podľa pripomienok v prílohe tohto stanoviska. 
Tieto nesprávne údaje sa týkajú aj formulárov KRIS predbežne vyplnených za mestskú časť na internete. Návrh KRIS obsahuje niektoré návrhy, resp. odporúčania, ktoré sa týkajú viac úrovne mesta ako mestskej časti (formuláre KRIS - eParkovanie, ePráca, eCintorín ...) a preto je potrebné ich upraviť.

Pri Akčnom pláne je potrebné presnejšie vymedziť postupnosť realizácie navrhovaných priorít a cieľov a ich vzájomnú podmienenosť. Akčný plán je potrebné dôsledne zoradiť podľa navrhovaného roku realizácie a maximálne ho konkretizovať pre rok 2009. Považujeme za potrebné doplniť do plánu vytvorenie portálu mestskej časti, pripojenie podriadených organizácií namiesto budovania metropolitnej siete. Rovnako je potrebné doplniť do plánu aj digitalizáciu jednotlivých úsekov správy, ktorá je spomenutá 
vo formulároch a tiež na str. 27, kde sa spomína digitalizácia úsekov správy ako nosný pojem, ale nepremieta sa do Akčného plánu (okrem stavebného konania).
Prioritou Akčného plánu má byť vybudovanie „Digitálneho úradu“ (elektronické procesy, workflow, datová a integračná základňa – centrum dokumentov, elektronická  podateľňa pre e-služby - PORTÁL)  ako príprava na:
- poskytovanie elektronických služieb občanom (zatiaľ realizovať cez ÚPVS),
- pripojenie všetkých zriadených organizácií mestskej časti na jedno centrálne miesto (datacentrum).
a následne poskytovanie ďalších služieb. Je potrebné doplniť do koncepcie ako súvisia služby občanom s hodnotvornými procesmi a úsekmi správy.

KRIS tiež zdôrazňuje význam riadenia informačných technológií (str. 58) – tu je potrebné doplniť konkrétnejšie personálne zabezpečenie IT úseku – o koľko viac zamestnancov by mal mať úsek. 

Pri navrhovanom financovaní z Operačného programu Bratislavský kraj je potrebné spresniť možné čerpanie finančných prostriedkov vzhľadom na konkrétne ciele tohto operačného programu v oblasti informatiky.

Príloha: Pripomienky k návrhu Koncepcie rozvoja informačných systémov

Pripomienky k návrhu Koncepcie rozvoja informačných systémov 
pre mestskú časť Bratislava–Petržalka 

Akčný plán:

1. 	Bod 6 „Návrh postupu / akčný plán realizácie na 2009“ chýba v OBSAHu

2. 	Nečitateľná schéma (strana č.81) „7.4 Rozdelenie navrhovaných projektov v rámci Akčného plánu“ – treba ju zmeniť, aby bola prehľadná.

Vypĺňanie formulárov KRIS cez internet:

3. 	Formulár A, bod 2. Spracovateľ zodpovedný za vypracovanie návrhu Koncepcie
- spracovateľom je spoločnosť ITMG – nie vedúci referátu informatiky

4. 	Formulár B, bod 12. Identifikácia komponentov architektúry informačného systému
- 1.1.3.23 Rozpočet – programové rozpočtovanie 
- uvedené je, že mestská časť plánuje používať programové rozpočtovanie - už ho používa. Táto chyba sa vyskytuje aj vo všetkých vecne vymedzených úsekoch správy vo Formulári C

Technické pripomienky:

5. 	grafická úprava dokumentu – vo formáte .pdf nevyzerá dobre - KRIS musí byť čitateľná aj v printovej podobe - dodať graficky upravený dokument vo formáte .doc

6. 	niektoré linky v obsahu obrázkov sú nefunkčné  - (Obr. č. 9 až 13)

7. 	Slovo „Biznis“ treba nahradiť vhodnejším výrazom - MČ nerobí biznis - poskytuje služby občanom

8. 	3.3.2 Hodnotvorné procesy
	Tabuľka 1: Hodnotenie hodnototvorných procesov

Proces	Popis	Požiadavky na pokrytie IS 	Súčasné pokrytie IS	Hodnotenie	

Územné plánovanie a rozvoj mestskej časti
	Investičná príprava mestskej časti, príprava, zabezpečovanie a pripomienkovanie projektovej dokumentácie, realizácia stavieb, zabezpečovanie dotačných peňazí z EÚ fondov a štátnych fondov, stavebné povolenia, výber dodávateľov projektov, realizačný výber (verejným obstaraním alebo priamym zadaním). 
	Proces zabezpečenia všetkých činností od stavebného povolenia až po kolaudačné rozhodnutie.	MS OFFICE
IS SAMO
IS KORWIN
ASPI
IS ACRUAL neexistuje -  nahradiť
 IS SAMO
Kataster
AutoCAD
VEGA -dochádzkový systém v skúšobnej prevádzke)
	Súčasná verzia AutoCAD nie je plne funkčná (nefunguje digitálna mapa, nestabilný systém) – požiadavka na novú verziu. 
Potrebná je taktiež aplikácia na evidenciu záväzných stanovísk s komentárom, ktorá by umožňovala evidovať stanoviská so zakresľovaním do mapy. 
Zaviesť prijímanie žiadostí od mestských častí v elektronickej podobe vrátane elektronického archívu (rozsiahlejšie dokumentácie). 
Požadované je zabezpečenie dodatočných informácií k vydávaným rozhodnutiam ako napr. poloha stavby v geografickom zobrazení – potreba zavedenia GIS.
Je potrebné zahrnúť menej prácny prístup k ukazovateľom ako sú počet žiadostí – vybavených, nevybavených, prehľad došlej a vybavenej pošty. 
Je potrebný kvalitný elektronický archív so sledovaním celej histórie nakladania s dokumentmi – žiadosťami. Vítané by bolo elektronické spracovanie žiadostí priamo na mieste prijímania, nielen ich príjem v papierovej podobe.	

9. 	3.3.3 Podporné procesy 
	Tabuľka 4: Hodnotenie podporných procesov 

Informatika 

Správa a obnova hardvéru a softvéru, správa vnútornej siete a používateľských práv. Zabezpečenie funkčnosti web stránky, knižničné služby. 
- vypustiť

	
Riadenie prístupových práv, evidencia SW (licenčná politika) a HW, riadenie sietí a komunikácie, tvorba a správa webu, administrácia dát. 

Správa SW MÚ 

Pre potreby riadenia informatiky by bolo potrebné dokončiť podporu riadenia informatiky v zmysle metodiky ITIL (help desk, change management...). Strategické riadenie IT technológií – voľba záväzných technologických platforiem, pravidlá bezpečnosti IT technológií a pod. Zaviesť štandardizáciu SW a HW vybavenia s previazaním na jednotlivé pracovné pozície, zjednotenie platforiem. V súčasnosti je poddimenzované personálne zabezpečenie procesu. 

10.	4.4.1 Organizačné členenie zabezpečenia podpory IT 
Zabezpečuje chod počítačovej siete, ochranu a údržbu dát, zavádza nové produkty a sieťové aplikácie do užívania. Vypracúva pravidlá pre odovzdávanie a predaj informácií – vypustiť,  nahradiť: nakladanie s informáciami, organizuje a zabezpečuje  verejné obchodné súťaže - vypustiť, nezabezpečuje. Koordinuje digitalizáciu analógových máp, aktualizáciu technickej mapy, spravuje mapové archívy a zabezpečuje predaj máp - vypustiť, nepredávame mapy. Vykonáva školenia pracovníkov. 
Doplniť: Zabezpečuje technickú správu a aktualizácie internetovej stránky, významne sa podieľa na zabezpečovaní všetkých druhov volieb. 

11. 	7.2 Legislatíva a strategické dokumenty
	Strategické dokumenty týkajúce sa informatizácie spoločnosti
	Aktuálne dokumenty: 
	Stratégia (nie koncepcia) informatizácie verejnej správy je zásadný ... 

12. 	na str. 7 je slovo rezorty, to sa týka ministerstiev, ale nie samosprávy

13.	na str. 10 sa spomína OPIS, to je pre mestskú časť nerelevantné

14.	na str. 12 – nie je nikde vysvetlené, čo je to GAP analýza v obr. 3

15.	na str. 12 – v obr. 3 chýba cieľový stav

16.	na str. 19 – mestská časť nie je mesto ani nemá mestské zastupiteľstvo

17.	na str. 53 – mestská časť nezabezpečuje MHD, to je vecou mesta

18.	na str. 56 – špecializované agendy sa netýkajú podriadených organizácií, ale úsekov správy

19.	na str. 57 – aké obchodné príležitosti, akí výrobcovia – to tam zostalo z iného textu